recursal/SuperWikiNEXT-32B huggingface dataset:
**The Million Dollar Homepage** (en galego, *A páxina de inicio do millón de dólares*) é un sitio web creado no ano 2005 por Alex Tew, un estudante de Wiltshire (Reino Unido), co obxectivo de recadar cartos para o financiamento dos seus estudos universitarios. A páxina de inicio consiste nun millón de píxels ordenados nunha cuadrícula de 1000 × 1000; as ligazóns foron vendidas a 1 dólar o píxel, en bloques de 10 × 10. Os compradores destes bloques proporcionaron unha imaxe, unha URL á cal apuntaban as súas ligazóns e un slogan que se amosa cando os visitantes pasan o cursor por enriba da ligazóns. O obxectivo inicial era vender tódolos píxels e, polo tanto, recadar un millón de dólares. *The Wall Street Journal* indicou que este sitio web foi a fonte de inspiración doutros lugares web de publicidade por píxel.

Lanzada o 26 de agosto de 2005, o sitio web converteuse nun fenómeno de Internet, chegando a estar na posición 127 da clasificación de tráfico web de Alexa Internet. O 1 de xaneiro de 2006 os derradeiros 1 000 píxels foron postos á venda en eBay: a almoeda rematou o 11 de xaneiro cunha oferta vencedora de 38 100 dólares. A recadación final do sitio web foi de 1 037 100 de dólares.

Durante a almoeda de 2006, o sitio recibiu varios ataques de denegación de servizo que obrigaron a pechala durante unha semana para mellorar os sistemas de seguridade. O Federal Bureau of Investigation e o Wiltshire Constabulary investigaron o ataque e o intento de extorsión.

Notas
-----

1. ↑  Vilaweb, ed. (26 de setembro do 2005). "Un estudiant anglès s'inventa una web i guanya milers d'euros en un mes".
2. ↑  Alexa Internet (ed.). "milliondollarhomepage.com Site Information". Arquivado dende o orixinal o 12 de maio de 2022. Consultado o 9 de maio de 2009.

Véxase tamén
------------

### Ligazóns externas

* The Million Dollar Homepage
**Rosa Romero Franco**, nada en Dodro en 1961, é a directora da Escola Politécnica Superior de Lugo dende 2022.

Traxectoria
-----------

Rosa Romero é doutora en ciencias biolóxicas pola Universidade de Santiago de Compostela dende 1989. 

A súa actividade investigadora está relacionada con dous campos de traballo. Entre os anos 1984 ao ano 1989, investigou no Departamento de Edafoloxía e Química Agrícola, centrada no estudo da mineraloxía de chans e a súa influencia nas propiedades físicas e química dos chans.

A partir do ano 1990 e a súa incorporación como docente no departamento de Produción Vexetal, inicia unha nova actividade investigadora centrada inicialmente na malherboloxía e posteriormente no campo das a Etnobotánica e aproveitamentos secundarios do Bosque.

Notas
-----

1. ↑  "Rosa Romero, directora da Escola Politécnica de Lugo: «Sen o campo non hai futuro»". *La Voz de Galicia* (en castelán). 2023-03-21. Consultado o 2023-03-21.
2. 1 2  Administrator. "Rosa Romero Franco". *master.juanadevega.org*. Arquivado dende o orixinal o 21 de marzo de 2023. Consultado o 2023-03-21.

|  |  |
| --- | --- |
| Control de autoridades | 
* Wd: Q117239705
* Dialnet: 121484

 |
**Monks** é unha banda de garage rock, formada por estadounidense baseados en Alemaña a mediados dos anos 60. O grupo reuniuse en 1999 e dende entón continúan facendo concertos, a pesar de que non gravaron máis álbums no estudio. The Monks destacaron na música da súa época, e converteuse nunha banda de culto entre moitos músicos e artistas.

Influencias
-----------

Entre os artistas que se sabe que teñen a The Monks coma influencia atópanse The White Stripes, Henry Rollins, The Beastie Boys e Jello Biafra de Dead Kennedys e The Fall. Esta última banda versionou os temas "I Hate You" e "Oh, How to Do Now" no seu álbum de 1990 *Extricate* (cos títulos "Black Monk Theme Part I" e "Black Monk Theme Part II" respectivamente), así como a canción "Shut Up!" no seu álbum de 1994 *Middle Class Revolt*. The Fall tamén versionou "Higgledy-Piggledy" para o tributo a The Monks *Silver Monk Time*.

Discografía
-----------

| Álbum | Ano | Selo | Observacións |
| --- | --- | --- | --- |
| *Black Monk Time* | 1966 | Polydor |  |
| *Five Upstart Americans* | 1999 | Omplatten | recompilatorio |
| *Let's Start a Beat - Live From Cavestomp* | 2002 | Cavestomp | álbum ao vivo |

Véxase tamén
------------

### Ligazóns externas

* Páxina da banda

|  |  |
| --- | --- |
| Control de autoridades | 
* Wd: Q702634
* WorldCat
* VIAF: 134765180
* AllMusic: mn0000404345
* Discogs: 153804
* MusicBrainz: ID
* Songkick: 207177

 |
Silueta da lanzadeira espacial *Endeavour* sobre a atmosfera.
A **troposfera** é a capa inferior da atmosfera terrestre, está comprendida dende a superficie terrestre ata unha altitude de 7 a 17 quilómetros.

Na troposfera faise posible a vida. É a zona máis turbulenta da atmosfera e nela teñen lugar todos os fenómenos meteorolóxicos e climáticos. A capa por enriba dela é a estratosfera, chamándose tropopausa á fronteira entre ambas.

Nesta capa é onde xeralmente voan os avións, aínda que algúns fano na estratosfera para evitar os problemas climáticos, por ser esta máis calma. A temperatura máis baixa que pode chegar a alcanzar é da orde dos -50º Celsius. Hai que ter en conta que a montaña máis elevada da Terra é o monte Everest, cunha altitude de 8 quilómetros, e a esa altitude o osíxeno escasea e é moi difícil respirar nesas condicións, non só pola falta de osíxeno senón pola inclemencia crioxénica (baixas temperaturas).

| * v
* c
* e
Atmosfera terrestre |
| --- |
| 
* Troposfera
* Estratosfera
* Mesosfera
* Termosfera
* Exosfera

 |
| 
* Tropopausa
* Estratopausa
* Mesopausa
* Termopausa / Exobase

 |
| 
* Capa de ozono
* Turbopausa
* Ionosfera
* Cinto de Van Allen
* Magnetosfera

 |

|  |  |
| --- | --- |
| Control de autoridades | 
* Wd: Q40631
* BNCF: 39044
* BNF: 122016282
* BRE: 4205275
* EBID: ID
* GEC: 0148608
* GND: 4061018-4
* JSTOR: troposphere
* LCCN: sh85138079
* MAG: 9075549
* NDL: 01200546
* PSH: 4204
* UAT: 1718

 |

---

|  |  |
| --- | --- |
|  |  *Este artigo sobre ciencias é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
**The Nation of Ulysses** foi unha banda estadounidense de punk rock de Washington, D.C. formada como un cuarteto na primavera de 1988. Orixinalmente era coñecida só como "Ulysses" e a súa primeira encarnación estaba composta por Ian Svenonius nas voces e na trompeta, Steve Kroner na guitarra, Steve Gamboa no baixo, e James Canty na batería. Tim Green uniuse ao grupo a finais de 1989 como guitarrista e o grupo converteuse en The Nation of Ulysses. A banda separouse no outono de 1992, sen ser capaz de completar o seu terceiro álbum. Tras a disolución, Svenonius, Canty, e Gamboa formarían a banda de curta vida Cupid Car Club e The Make-Up. Tim Green axudaría a crear The Fucking Champs, un trío principalmente instrumental de San Francisco, e despois Concentrick, un proxecto en solitario centrado na música ambient.

The Nation of Ulysses foi coñecida pola súa política de extrema esquerda, as súas presentacións ao vivo extremadamente físicas, e a súa visión única da cultura e a moda punk. A banda publicou tres álbums de estudio e dous EPs a través do selo Dischord Records, e apareceu en varios álbums recompilatorios de distintos selos discográficos.

Discografía
-----------

### Álbums

| Álbum | Ano | Selo |
| --- | --- | --- |
| *13-Point Program to Destroy America* | 1991 | Dischord Records |
| *Plays Pretty for Baby* | 1992 | Dischord Records |
| *The Embassy Tapes* | 2000 | Dischord Records |

Notas
-----

1. ↑  "The Nation Of Ulysses". *Discogs* (en castelán). Consultado o 2023-04-20.
2. ↑  "The Nation Of Ulysses". *Discogs* (en castelán). Consultado o 2023-04-20.

Véxase tamén
------------

### Ligazóns externas

* The Nation of Ulysses en Dischord Records

|  |  |
| --- | --- |
| Control de autoridades | 
* Wd: Q524387
* WorldCat
* VIAF: 132906142
* AllMusic: mn0000381483
* Discogs: 267485
* ISNI: 0000 0000 9093 160X
* MusicBrainz: ID
* Songkick: 435160

 |
Segundo a actual Constitución do Camerún, o **Presidente do Camerún** é o xefe de Estado do Camerún e ostenta o máximo poder executivo. A autoridade do Estado é exercida polo Presidente e polo Parlamento.

Historia
--------

O cargo de presidente do Camerún foi establecido en 1960, tras a independencia do país de Francia. O cargo foi ocupado por Ahmadou Ahidjo dende 1960 ata 1982 e dende entón por Paul Biya.

Lista de Presidentes do Camerún, 1960–presente
----------------------------------------------

*Artigo principal**:* Lista de presidentes do Camerún.

Últimas eleccións
-----------------

*Artigo principal**:* Eleccións presidenciais do Camerún de 2018.

Véxase tamén
------------

### Outros artigos

* Política do Camerún
* Primeiro ministro do Camerún
* Xefes de Estado e goberno actuais

### Ligazóns externas

* *Constitución da República do Camerún* (versións inglesaArquivado 15 de decembro de 2017 en Wayback Machine. e francesa). 18 de xaneiro de 1996. Consultado o 29 de maio de 2019.
* Sitio web oficial
***Two Thousand Maniacs!*** é unha película de 1964 de cine gore dirixida e escrita por Herschell Gordon Lewis. É a segunda parte da triloxía coñecida popularmente como "The Blood Trilogy" ("a triloxía do sangue"), onde tamén están os títulos *Blood Feast* (1963) e *Color Me Blood Red* (1965). No libro *A Taste of Blood: The Films of Herschell Gordon Lewis*, de Christopher Wayne Curry, indícase que esta era unha das películas favoritas de Lewis.

É coñecida polas súas escenas a cor de violencia gráfica e tortura, coa actuación propia dunha película de serie B. Está protagonizada pola Playboy de 1963 Connie Mason. No 2005 fíxose unha reversión chamada *2001 Maniacs*, protagonizada por Robert Englund.

A canción da película está escrita e cantada polo director Lewis. O título da película inspirou logo o nome do grupo musical 10,000 Maniacs. É un clásico da época do cine ao aire libre.

Sinopse
-------

A historia da película está inspirada no musical de 1947 de Lerner e Loewe *Brigadoon.* Seis turistas norteños son metidos na pequena vila sureña de Pleasant Valley como invitados de honra da celebración dos cen anos do día no que a Unión destruíu o pobo. Os turistas van sendo separados un por un e son obrigados a participar en situacións que rematan con mortes violentas.
Os dous últimos turistas, despois de descubrir o plan da festa, intentarán fuxir, cousa que conseguirán, chegando onda un sherif que lles di que a cidade fora destruída cen anos antes. A película remata con dous personaxes falando do centenario do 2065, cando Pleasant Valley volverá a aparecer para vingarse dos Yankees.

Produción
---------

*Two Thousand Maniacs!* rodouse en quince días, a principios de 1964, na localidade de St. Cloud, Florida. Segundo fontes posteriores, o pobo enteiro participou no filme.

Notas
-----

1. ↑  Curry, Christopher. A Taste of Blood: the Films of Herschell Gordon Lewis. [London]: Creation, 1998. pg. 67 ISBN. 1-871592-91-7
2. ↑  Doll, Susan; and Morrow, David. *Florida on Film: The Essential Guide to Sunshine State Cinema & Locations*. Gainesville, Florida: University Press of Florida, 2007. ISBN 978-0-8130-3045-6. p. 163.
3. ↑  Romer, Jean-Claude, Silver Alain (trans.) "A Bloody New Wave in the United States" (July 1964), in Silver, Alain & Ursini, James (eds.) *Horror Film Reader*. New York: Limelight Editions, 2000. ISBN 0-87910-297-7. p. 63-64.

|  |  |
| --- | --- |
| Control de autoridades | 
* Wd: Q1633937
* AFI: 22112
* Allmovie: v167
* AlloCiné: 18571
* FilmAffinity: 351965
* IMDb: tt0058694
* LUMIERE: 191020
* OFDb: 841
* OMDB: 35399
* Rotten Tomatoes: two\_thousand\_maniacs
* TMDb: 28177
* TVcom: two-thousand-maniacs
* TVGuide: 121539

 |
Esquema dunha membrana semipermeábel. As moléculas grandes do sangue non poden atravesar a membrana, mentres que as pequenas de solvente si.
A **presión osmótica** pode definirse como a presión que se debe aplicar a unha solución para deter o fluxo neto de disolvente a través dunha membrana semipermeábel. A presión osmótica é unha das catro propiedades coligativas das solucións (dependen do número de partículas en disolución, sen importar a súa natureza). Trátase dunha das características principais a ter en conta nas relacións dos líquidos que constitúen o medio interno dos seres vivos, xa que a membrana plasmática regula a entrada e saída de soluto ao medio extracelular que a rodea, exercendo de barreira de control.

Cando dúas solucións se poñen en contacto a través dunha membrana semipermeábel (membrana que deixa pasar as moléculas de disolvente pero non as dos solutos), as moléculas de disolvente difúndense, pasando habitualmente dende a solución con menor concentración de solutos á de maior concentración. Este fenómeno recibe o nome de osmose, verba que deriva do grego *osmos*, que significa "impulso". Ao suceder a osmose, créase unha diferenza de presión en ambos os lados da membrana semipermeábel: a presión osmótica.

|  |  |
| --- | --- |
| Control de autoridades | 
* Wd: Q193135
* BNCF: 38945
* EBID: ID
* GND: 4172912-2
* JSTOR: wall-pressure
* MAG: 9603476

 |

|  |  |
| --- | --- |
| Identificadores | 
* MeSH: D009997
* MeSH: G01.374.715.578

 |
Tronco de cono.
Tronco de cono 3D
Tronco de cono.
O **tronco de cono**, **cono truncado** ou **tronco de Garófalo** é un volume de revolución xerado por un trapecio rectángulo ao tomar como eixe de xiro o lado perpendicular ás bases.

Un **tronco de cono recto**, de bases paralelas, é a porción de cono comprendido entre dous planos que cortan o cono e son perpendiculares ao seu eixe. Queda determinado polos radios das bases, {\displaystyle r\_{1}\,} e {\displaystyle r\_{2}\,}, a altura, {\displaystyle h\,}, e a xeratriz, {\displaystyle s\,}, entre os cales se cumpre a relación do teorema de Pitágoras:

{\displaystyle s^{2}=\left(r\_{1}-r\_{2}\right)^{2}+h^{2}}
A área lateral dun tronco de cono pódese calcular mediante a semisuma dos perímetros das bases, pola xeratriz:

{\displaystyle A\_{L}={\frac {2\pi r\_{1}+2\pi r\_{2}}{2}}s}
{\displaystyle A\_{L}=\pi \left(r\_{1}+r\_{2}\right)s}
A área dun tronco de cono, a cal é a área lateral máis a área das bases superior e inferior, pódese calcular mediante a fórmula: 

{\displaystyle A=A\_{1}+A\_{2}+A\_{L}\,}
{\displaystyle A=\pi r\_{1}^{2}+\pi r\_{2}^{2}+\pi \left(r\_{1}+r\_{2}\right)s}
{\displaystyle A=\pi \left[r\_{1}^{2}+r\_{2}^{2}+(r\_{1}+r\_{2}\right)s]}
O volume dun tronco de cono pódese calcular utilizando o produto entre a altura do tronco e a media heroniana da área das bases:

{\displaystyle V={\frac {h}{3}}\left(A\_{1}+A\_{2}+{\sqrt {A\_{1}A\_{2}}}\right)\,}
{\displaystyle V={\frac {h}{3}}\left(\pi r\_{1}^{2}+\pi r\_{2}^{2}+{\sqrt {\pi r\_{1}^{2}\pi r\_{2}^{2}}}\right)\,}
{\displaystyle V={\frac {h\pi }{3}}(r\_{1}^{2}+r\_{2}^{2}+r\_{1}r\_{2})\,}

Véxase tamén
------------

### Outros artigos

* Tronco (xeometría)
* Tronco de pirámide
* Media heroniana

### Ligazóns externas

* Weisstein, Eric W. «Tronco de cono» *(en inglés)*. MathWorld. Wolfram Research.
* Derivation of formula for the volume of frustums of pyramid and cone (Mathalino.com)
* Problema práctico sobre o volume dun tronco de cono elíptico *(en castelán)*

|  |  |
| --- | --- |
| Control de autoridades | 
* Wd: Q9090332
* GEC: 0238069
* GND: 1025473582

 |
Logotipo da iniciativa TropaVerdeLogotipo da iniciativa TropaVerde.
**TropaVerde** é unha plataforma web desenvolvida por TEIMAS Desenvolvemento o 17 de maio de 2015 que ten por obxectivo fomentar a reciclaxe e a responsabilidade ambiental entre a cidadanía, premiando de forma directa as boas accións medioambientais. Para cumprir este obxectivo conecta os tres actores necesarios:

* A cidadanía
* As instalacións de reciclaxe colaboradoras onde a cidadanía deposita residuos
* Os comercios e establecementos de hostalaría colaboradores

Funcionamento
-------------

Cada vez que un cidadán ou cidadá deposita un residuo nunha instalación de reciclaxe colaboradora, recibe un cheque con estrelas (puntos) que pode acumular na súa conta TropaVerde para trocalas cando desexen por descontos ou agasallos (recompensas) nos comercios e establecementos de hostalaría colaboradores. Ser instalación de reciclaxe colaboradora é gratuíto, así como ser cidadán ou cidadá participante. A participación dos comercios e establecementos de hostalaría é tamén gratuíta, á marxe das recompensas que cada empresa colaboradora decida ofertar á cidadanía a cambio das estrelas acumuladas.

Alcance
-------

Na actualidade TropaVerde ten tropas galegas activas en Santiago de Compostela, Lugo, Ames, Redondela, O Porriño, Marín, Vilagarcía de Arousa, Santa Comba e Cambados; así como tropas internacionais en Hungría, Francia, Portugal, Grecia e Polonia.

Notas
-----

1. ↑  "TropaVerde". *TEIMAS*. Arquivado dende o orixinal o 10 de abril de 2021. Consultado o 2021-04-06.
2. ↑  "Tropaverde". *Tropaverde - Hulladék.Pont* (en húngaro). Arquivado dende o orixinal o 06 de marzo de 2021. Consultado o 2021-04-06.
3. ↑  "Récompenser le geste de tri !". *Tropaverde* (en francés). Consultado o 2021-04-06.
4. ↑  "Tropaverde". *Tropaverde* (en portugués). Consultado o 2021-04-06.
5. ↑  "Το Tropaverde Δήμου". *Το Tropaverde* (en grego). Consultado o 2021-04-06.
6. ↑  "Tropaverde". *Tropaverde* (en polaco). Consultado o 2021-04-06.

Véxase tamén
------------

### Ligazóns externas

* Sitio web da TropaVerde
* A iniciativa «TropaVerde» recompensa as condutas de responsabilidade ambiental en El Correo Gallego do 20 de maio de 2015
* A TropaVerde premia con descontos aos que colaboren na reciclaxe en La Voz de Galicia do 1 de xuño de 2015
* Santiago premia el reciclaje con Tropaverde en La Voz de Galicia do 4 de xaneiro de 2021
O **Presidente de Asturias**, segundo o Estatuto de Autonomía de Asturias, preside o Consello de Goberno do Principado de Asturias, cuxa actividade dirixe, coordina a Administración da comunidade autónoma, designa e separa os conselleiros e ostenta a suprema representación do Principado e a ordinaria do Estado en Asturias. É elixido pola Xunta Xeral do Principado de Asturias entre os seus membros e é nomeado polo rei de España.

A Xunta Xeral elíxeo por maioría absoluta en primeira convocatoria e por maioría simple nas posteriores. Entre cada convocatoria teñen que transcorrer como mínimo corenta e oito horas. Se pasados dous meses desde a constitución da Xunta Xeral non foi elixido ningún candidato, esta quedará disolta procedéndose a convocar novas eleccións.

Presidentes do Principado de Asturias
-------------------------------------

|  | Imaxe | Presidente | Partido | Inicio do mandato | Fin do mandato |
| --- | --- | --- | --- | --- | --- |
| 1 |  | Rafael Fernández Álvarez | PSOE | 11 de xaneiro de 1982 | 18 de xuño de 1983 |
| 2 |  | Pedro de Silva | PSOE | 18 de xuño de 1983 | 11 de xullo de 1991 |
| 3 |  | Juan Luis Rodríguez-Vigil | PSOE | 11 de xullo de 1991 | 18 de xuño de 1993 |
| 4 |  | Antonio Trevín | PSOE | 18 de xuño de 1993 | 11 de xullo de 1995 |
| 5 |  | Sergio Marqués | PP/Ind./URAS | 11 de xullo de 1995 | 21 de xullo de 1999 |
| 6 |  | Vicente Álvarez Areces | PSOE | 21 de xullo de 1999 | 16 de xullo de 2011 |
| 7 |  | Francisco Álvarez-Cascos | FAC | 16 de xullo de 2011 | 26 de maio de 2012 |
| 8 |  | Javier Fernández | PSOE | 26 de maio de 2012 | 20 de xullo de 2019 |
| 9 |  | Adrián Barbón | PSOE | 20 de xullo de 2019 | actualidade |

Liña temporal
-------------

Véxase tamén
------------

### Outros artigos

* Xunta Xeral do Principado de Asturias
Para outras páxinas con títulos homónimos véxase: Trono.
Estrondo dun trono.
Lóstrego que precede a un trono.
O **trono** é o ruído que fan os raios cando atravesan o ar. A luz chámase lóstrego.

Durante unha treboada xéranse descargas eléctricas para equilibrar a diferenza de potencial entre a parte superior da nube (cargas positivas), a base da nube (cargas negativas) e o solo (carga positiva). A atmosfera funciona como illante entre a nube e o solo. Cando a enerxía envolvida nunha tormenta supera a resistencia do ar, xérase unha descarga entre os polos de carga oposta. Esta descarga caracterízase por un raio con temperaturas elevadas que aquecen o ar ó seu paso. O rápido aumento da presión e temperatura fan expandir violentamente o ar envolvente ao raio a velocidades superiores ás do son, xerándose unha onda de choque. O ribombar posterior a un trono débese ao eco da onda de choque nas altas capas da atmosfera e na xeografía envolvente.

Nas proximidades do punto de contacto do raio co chan rexístrase un nivel sonoro de 120 dB. A proximidade do trono pode producir xordeira temporal e até mesmo rotura da membrana do tímpano e, consecuentemente, xordeira permanente.

Véxase tamén
------------

|  |  |
| --- | --- |
|  | Vexa a entrada do Galizionario acerca de  ***Trono (meteoroloxía)*** |

|  |  |
| --- | --- |
| Control de autoridades | 
* Wd: Q83301
* BNCF: 45852
* EBID: ID
* GEC: 0148438
* GND: 4424804-0
* JSTOR: thunder
* LCCN: sh85135113
* MAG: 206554765

 |
**Ramón Bustelo González**, nado en Ribadeo o 9 de marzo de 1868 e finado en 1942, foi un financeiro e político galego.

Traxectoria
-----------

Fillo de José Bustelo e de Brígida González Santamarina, herdeiro da Banca Martínez Bengoechea, que pasou a ser coñecida como Banca Bustelo. Membro do Partido Liberal afín a Segismundo Moret, foi deputado provincial e elixido deputado a Cortes por Ribadeo nas eleccións de 1901. Volveu ser elixido en 1903, 1905, 1910, 1914, 1916, 1918, 1919, 1920 e 1923. Foi senador pola provincia de Lugo na lexislatura 1907-1908. Foi subsecretario de Abastecementos.

Foi presidente do Club Deportivo Ribadense en 1913.

Vida persoal
------------

Casou con Rosario Vázquez Gómez, irmá de Adolfo Vázquez Gómez, foi pai de Francisco, Ramón e Mercedes Bustelo Vázquez, que casou con Leopoldo Calvo Sotelo, e avó materno de Leopoldo Calvo Sotelo Bustelo.

Notas
-----

1. ↑  "Sucinta biografía del pintor Amando Suárez Couto". Arquivado dende o orixinal o 28 de xuño de 2012. Consultado o 25 de agosto de 2012.
2. ↑  Genealogía de don Leopoldo Calvo-Sotelo y Bustelo.

Véxase tamén
------------

### Ligazóns externas

* Ficha no Senado

|  |  |
| --- | --- |
| Control de autoridades | 
* Wd: Q12230706
* WikiTree: Bustelo-5
* Arquivo Histórico de Deputados (1810-1977): 17890
* Senadores de España (1834-1923): 457

 |
|  |  |
| --- | --- |
|  | Este artigo amosa escritos xaponeses. Sen o soporte axeitado, o texto pode mostrar símbolos sen sentido, coma caixas, marcas e outros. |

**Tsukasa Hōjō** (北条 司, 5 de maio de 1959, Kitakyushu) é un mangaka xaponés

Estudou deseño técnico na Universidade Kyushu Sangyo, entrementres estaba estudando participou no Premio Tezuka de 1979 organizado pola revista *Shōnen Jump* quedando segundo coa historia スペース エンジェル (*Anxo do espazo*). En 1980 debutou como mangaka profesional coa banda deseñada "おれは男だ!" (Ore Wa Otoko Da!, Son un home!), publicado nun número especial de *Shōnen Jump*.

A súa primeira obra recoñecida foi "キャッツ♥アイ" (Kyattsu Ai, Ollo de gato) coñecida internacionalmente como *Cat's Eye* e que se publicou tamén na revista *Shōnen Jump* entre 1981 e 1985. Foi tamén a primeira obra de Hōjō en ser adaptada como serie anime, feito ocorrido en 1983.

Pero é "シティーハンタ" (Shitī Hantā) coñecida internacionalmente como *City Hunter* a obra que o fixo internacionalmente coñecido, serializada tamén na revista *Shōnen Jump* a partir de 1985 e que duraría ata 1991.

|  |  |
| --- | --- |
| Control de autoridades | 
* Wd: Q467415
* WorldCat
* VIAF: 116807783
* ANN: 3546
* BNF: 13332494g
* Europeana: ID
* FAST: 416309
* IMDb: nm0405783
* ISNI: 0000 0000 8413 5498
* LCCN: nr98013049
* MusicBrainz: ID
* MyAnimeList: 2623
* NDL: 00205824
* NTA: 268618550
* SUDOC: 03572983X
* TMDb: 121625

 |
A Princesa de Lamballe, retratada por Antoine-François Callet.
O **Principado de Lamballe** é un título nobiliario francés, que ten a súa orixe no territorio dos condes de Penthièvre, na Bretaña.

Historia
--------

O territorio dos condes de Penthièvre, coñecidos como duques a partir de 1569 estendíase aproximadamente polo que agora é o cantón de Lamballe no distrito bretón de Saint-Brieuc. En 1747 Luís Xoán María de Borbón, duque de Penthièvre, concédelle ao seu fillo, Luís Alexandre Xosé de Borbón, o título de príncipe de Lamballe e o tratamento da Súa Serenísima Alteza.

Príncipes e princesas de Lamballe
---------------------------------

* Luís Xoán María de Borbón (1725–1793), I Príncipe de Lamballe, fillo de Luís Alexandre de Borbón, conde de Tolosa e María Vitoria Sofia de Noailles, marquesa de Gondrin.
* Luís Alexandre Xosé de Borbón (1747–1768), II Príncipe de Lamballe, fillo de Luís Xoán María de Borbón e a princesa María Tareixa Felicitas de Este.
**Ramón Pardo Arias**, nado en Santiago de Compostela o 17 de abril de 1909 e finado en Ferreira de Pantón (Pantón) o 27 de abril de 1998, foi un político galego.

Traxectoria
-----------

Fillo de Esperanza Arias Sanjurjo -irmá do intelectual Joaquín Arias Sanjurjo- e Ramón Pardo Salgado. Foi alcalde de Pantón durante un longo período ata as eleccións municipais de 1979. Propietario do pazo de Ferreiroá en Eiré (Pantón).

|  |  |  |
| --- | --- | --- |
| Predecesor:' |  **Alcalde de Pantón** 1975 - 1979 | Sucesor:**José Chao Falcón** |

Vida persoal
------------

Dunha relación nos anos corenta con María Asunción Gil Paradela, filla de Andrés Gil Municio, naceu o 19 de outubro de 1949, a súa filla a actriz Fiorella Faltoyano, a quen non recoñeceu. En 2012 unhas probas de ADN demostraron a súa paternidade, cando el xa falecera.. Non tivo máis fillos. Está soterrado no camposanto de Deade.

Notas
-----

1. ↑  "La actriz Fiorella Faltoyano demuestra ser hija de un exalcalde de Pantón" *El Progreso, 30/1/2012*
Para outras páxinas con títulos homónimos véxase: Ramón Piñeiro (homónimos).
**Ramón Piñeiro Romero**, nado en Vilagarcía de Arousa cara a 1900 e finado en Cacheiras o 14 de setembro de 1936, foi un político galego.

Traxectoria
-----------

Electricista. Empregado da Compañía Electra de Padrón. Membro da UGT e afiliado á Agrupación Socialista de Padrón. Músico afeccionado, tocaba a gaita e o acordeón; con varios amigos formou o conxunto musical A Rolda, que se dedicaba a actuar nas verbenas, e onde Ramón era a voz solista. Actuou en mitins para pedir o SI no referendo do Estatuto de autonomía de Galicia de 1936. Co golpe de Estado do 18 de xullo de 1936 integróuse no Comité Revolucionario da Frente Popular e participou na organización da resistencia ao golpe. Foi detido e ingresado no cárcere de Padrón o 30 de xullo. O 30 de agosto foi trasladado á Cadea de Santiago de Compostela. Foi sacado do cárcere por un grupo de falanxistas e asasinado en Cacheiras a noite do 14 de setembro. O 5 de outubro apareceu na prensa unha requisitoria do Xulgado Militar.

Notas
-----

1. ↑  Segundo Romero Mengotti, probablemete ao confudilo co fuxido alcalde de Padrón Ramón Piñeiro Eiriz.
2. ↑  *El Eco de Santiago*, 5-10-1936, p. 2.
3. ↑  *El Compostelano*, 5-10-1936, p. 1.

Véxase tamén
------------

### Bibliografía

* Romero Mengotti, Manuel (2013). *El defensor*. Finis Terrae Ediciones. pp. 184–188. ISBN 978-84-941045-2-7.

### Ligazóns externas

* 

* Ramón Piñeiro Romero na páxina web *Nomes e Voces*.
* Ficha na Fundación Pablo Iglesias

|  |  |
| --- | --- |
| Control de autoridades | 
* Wd: Q95980315
* DSBE: 15040\_pineiro-romero-ramon

 |
**Ramón Pedro Francisco Plá Monge**, coñecido como **Ramón Plá Monge**, nado en Ferrol o 19 de outubro de 1823 e finado o 6 de setembro de 1892 en Madrid, foi un empresario galego do século XIX, nomeado marqués de Amboage.

Traxectoria
-----------

Fachada do edificio de Seguros La Aurora, antiga casa-palacio de Ramón Pla Monge en Madrid, no nº 4 do Paseo de Recoletos.
De familia acomodada, fillo de Félix Plá Pulles e de Ramona Monge Amboage, casou con Faustina Peñalver, coa que tivo dous fillos. Na súa xuventude marchou a Cuba, onde creou un negocio de ferraxería, a Compañía de Gas da Habana e a súa homóloga en Matanzas. De volta en Ferrol obtivo o título de Marqués de Amboage (o 21 de xuño de 1884), a gran cruz de Isabel a Católica e a praza de conselleiro do Banco Hipotecario de España.

Fundación Marqués de Amboage
----------------------------

Trala morte do seu primeiro fillo o 13 de xullo de 1891 nun accidente militar, decidiu en 1892 dedicar un terzo da súa fortuna á fundación hoxe coñecida como Fundación Ramón Plá Marqués de Amboage. Esta tiña como fins "distribuír tódolos anos, entre cen pobres verdadeiramente necesitados, veciños ou que residan habitualmente na cidade de Ferrol, a suma de cinco mil pesetas en metálico" nun repartimento que se facía o 31 de agosto, día de San Ramón, dando a cada pobre a esmola de 50 pesetas.

Ademais tamén pagaba a familias pobres as 1.500 pesetas que custaba a excedencia do servizo militar. Esta axuda evitou que moitos ferroláns loitasen na guerra de Cuba e que familias campesiñas tivesen que prescindir da axuda dos seus fillos durante os dous anos de servizo. Máis tarde prohibiuse a exención, pero seguíronse repartindo as 1.500 pesetas entre os mozos que reunían unha serie de requisitos, como ser traballadores e ter a folla de servizo limpa.

A fundación dispuña dun capital a partir de cuxas rendas se subvencionaba a súa actividade. Os fondos sobrantes deberían distribuírse, por partes iguais, entre os establecementos benéficos da cidade.

Recoñecemento
-------------

O Concello de Ferrol, decidiu darlle o seu nome á praza de Dores e dedicarlle unha estatua. En 1895 fundouse a sociedade "Gratitude ó Marqués de Amboage", para celebrar tódolos anos unha misa e festas na súa honra, no día do seu santo. Dentro destes actos realízase unha procesión que sae da Concatedral de San Xiao ata a praza que recibe o seu nome para depositar unha coroa de flores e celebrar os famosos fogos de artificio.

Notas
-----

1. ↑  Entrada do Marqués de Amboage no blog Títulos Nobiliarios Pontificios. *(en castelán)*
2. ↑  Tamén grafado como Ramón Plá Monje.
3. 1 2 3 4  Burgoa, J.J. (31 de agosto de 2014). Galicia Ártabra, ed. "Ramón Plá y Monge. Marqués de Amboage y filántropo. (extracto do libro "Vida y obra de un emigrante ferrolano")". Consultado o 5 de xullo de 2016.

|  |  |
| --- | --- |
| Control de autoridades | 
* Wd: Q6772708
* BNE: XX5144817

 |
Unha **reacción química** é un proceso no que unha ou máis substancias,os **reactivos**, se transforman noutras substancias diferentes, os **produtos** da reacción.
Un exemplo de reacción química é a formación de óxido de ferro producida ó reaccionar o osíxeno do aire co ferro.

Unha reacción química xorde da reordenación dos átomos presentes nos reactivos que ó reagrupárense de distinta maneira darán lugar ós produtos. Nunha reacción química rómpense ou fórmanse enlaces entre os átomos.

Unha reacción química pode representarse pola correspondente ecuación química, na cal se indican as fórmulas químicas dos reactivos e dos produtos. Con frecuencia, indícase tamén o estado dos mesmos mediante abreviaturas como **s** , estado sólido, **l**, estado líquido, **g** , estado gasoso.

Fe (s) + O2 (g) → FeO (s)

Os produtos obtidos a partir de certos tipos de reactivos dependen das condicións baixo as que se dá a reacción química. Pero aínda que os produtos poden variar segundo cambien as condicións, determinadas cantidades permanecen constantes en calquera reacción química. Estas cantidades constantes, as magnitudes conservadas, inclúen o número de cada tipo de átomos presentes, a carga eléctrica e a masa total.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Reacción química Modificar a ligazón no Wikidata*** |

|  |  |
| --- | --- |
| Control de autoridades | 
* Wd: Q36534
* BNCF: 3315
* BNF: 119418960
* BRE: 3500649
* EBID: ID
* GND: 4009853-9
* JSTOR: chemical-reactions
* LCCN: sh85022952
* MAG: 177801218
* NDL: 00564411
* PSH: 5519

 |
Pemento recheo.
En gastronomía chámase **recheo** á substancia ou mestura comestible empregada para encher unha cavidade noutro alimento. Énchense moitos alimentos, incluíndo carnes, verduras e froitas. Por exemplo, o recheo de pavo adoita consistir en pan relado ou en dados, pan fritido, cebola, apio, sal, pementa e outras especias e herbas como a salvia ou unha mestura feita expresamente.

Historia
--------

Non se sabe cando se empregaron os recheos por primeira vez. A evidencia documental máis antiga é o libro de receitas romano *De re coquinaria*, obra de Apicio, que contén receitas de pito, lebre, porco e leirón recheos. A maioría dos recheos descritos consisten en verduras, herbas e especias, froitos secos e espelta, e con frecuencia contén fígado, miolos e outras vísceras picadas.

Alimentos recheos
-----------------

Fungos recheos de carne.
Ademais de encher a cavidade corporal de diversos animais, incluíndo mamíferos, aves e peces, poden encherse diversas pezas de carne tras desosalas ou abrir un corte nelas. Entre as receitas populares cóntanse as coxas de pito recheas e peito de tenreira recheo, así como o tradicional ganso ou pavo recheo do Nadal. Tamén se enchen ovos empregando diferentes receitas.

Moitos tipos de verduras tamén son adecuados para enchelos despois de retirarlles as sementes ou a polpa. Tomates, pementos, cabaciñas e cebolas poden prepararse deste xeito. Os repolos e outras verduras semellantes tamén poden encherse ou envolver con elas un recheo. Adoitan escaldarse primeiro, para facer máis flexibles as súas follas. Entón o interior pode substituírse por un recheo, ou ben inserirse pequenas cantidades de recheo entre as diferentes follas. O recheo pode cociñarse separadamente e servirse como acompañamento.

Notas
-----

1. ↑  "Stuffing - Food Facts & History".

|  |  |
| --- | --- |
| Control de autoridades | 
* Wd: Q745361
* GEC: 0183159

 |
**Ramón Plasencia Ruibal**, nado na Coruña o 7 de outubro de 1874 e finado en Xixón a finais dos anos vinte, foi un xornalista galego.

Traxectoria
-----------

Fillo do tenente coronel Alfredo Plasencia Cassina. Colaborou en *El Reservista* e foi correspondente de *El Correo Militar* na Coruña (1895-1896). Marchou despois a Granada. Regresou a Galicia e colaborou en *La Nueva Época* de Ourense e *La Correspondencia Militar*, *La Nación Militar* e *La Mañana* de Madrid. Trasladouse a Monforte de Lemos onde foi correspondente de *El Correo de Lugo* e dirixiu o semanario *El Cantaclaro*. Pola súa actividade xornalística foi ameazado e perseguido por persoeiros monfortinos; Manuel Arias Rodríguez interpuxo contra el querela criminal por suposto delito de inxurias e calumnias en 1900, e chegou a ser detido en maio. Posteriormente foi redactor de *El Pueblo* de Betanzos e *El Heraldo de Galicia* da Coruña. Foi nomeado oficial primeiro da Secretaría da Escola de Comercio de Palma de Mallorca en 1910. Trasladouse despois a Xixón, onde foi Oficial da Secretaría da Escola de Comercio e secretario da Cámara de Comercio. Desde Xixón colaborou en *La Voz de Galicia*, *El Eco de Santiago* e *El Correo Gallego*.

Recoñecementos
--------------

Foille concedida a Cruz de Isabel a Católica (1897).

Vida persoal
------------

Casou con Genoveva Sotelo.

Notas
-----

1. ↑  Monforte quiso ampliar en 1910 la salida de Lugo a todo el partido judicial
2. ↑  *La Voz de Galicia*, 27-7-1910, p. 3.

Véxase tamén
------------

### Bibliografía

* Teijeira Fanego, Mari Paz; Torre Rioyo, María de la (1997). Deputación Provincial, ed. *A prensa en Lugo: dous séculos de historia*. Lugo. pp. 210–212. ISBN 84-8192-110-6.
**Uxía Tizón Vázquez**, nada en Ourense o 22 de xuño de 1989, é unha avogada e política galega do PSdG-PSOE, deputada no Congreso dos Deputados de España.

Traxectoria
-----------

Licenciada en dereito pola Universidade de Vigo, formouse tamén un ano na Universidade de Coímbra, dentro dun Programa Erasmus.

Dende o 25 de marzo de 2020, substituíndo a Marina Ortega Otero, que renunciou ao escano para presentarse ás Eleccións ao Parlamento de Galicia dese mesmo ano, é deputada por Ourense do Grupo Parlamentario Socialista da XIV Lexislatura do Congreso dos Deputados.

Notas
-----

1. ↑  "Idioma, cultura e ansia de independencia, na maleta dos 151 Erasmus do campus" (en castelán). Universidad de Vigo. 26/5/2010.
2. ↑  "Toman posesión dos nuevos diputados en mitad de un Hemiciclo semivacío". *Diario Siglo XXI* (en castelán). 25/3/2020.

Véxase tamén
------------

### Outros artigos

* Lista de deputados galegos no Congreso desde a Transición

### Ligazóns externas

* Ficha no sitio web do Congreso dos Deputados
**ReBoot** é unha serie de animación canadense producida pola compañía Mainframe Entertainment, emitida inicialmente entre os anos 1994 e 2001. En Galicia transmitiuna a TVG a finais da década de 1990.

Foi a primeira serie completamente animada por ordenador. Na década de 1980 xurdiu a idea da serie, mais a tecnoloxía aínda non estaba o suficientemente desenvolvida para levalo a cabo de xeito satisfactorio. As probas de animación en 3D empezaron en 1990, acadando unha aparencia detallada no 1991. Continuou a produción de máis episodios ata que houbo un número suficiente de capítulos, emitíndose por primeira vez en 1994. Ningunha outra compañía desenvolvera ata o momento un proxecto de animación en 3D desta escala e o software utilizado era daquela unha innovación.

Enredo
------

A trama ten lugar no mundo interior dun sistema informático coñecido como Mainframe. Bob é o Gardián #452, responsable de manter a seguridade no sistema Mainframe, onde un virus chamado Megabyte anda a causar estragos. A moza Dot Matrix e seu irmán máis novo Enzo, que adoita meterse en sarillos, enfróntanse xunto con Dot ó malévolo Megabyte pero ás veces tamén se ven involucrados en xogos que inicia o usuario do sistema. Os xogos maniféstase como un cubo vermello caendo do "ceo", deben vencer a calquera prezo ou pola contra serán eliminados e producirase a destrución dun sector en Mainframe.

Notas
-----

1. ↑  Canal + estrena 'Reboot', el futuro de la animación por ordenador, en *El País* (16-4-1995). Comprobado o 31-1-2015, en castelán.

Véxase tamén
------------

### Ligazóns externas

* ReBoot (Serie de TV), ficha en filmaffinity, en castelán.
* ReBoot, na IMDb, en inglés.

|  |  |
| --- | --- |
| Control de autoridades | 
* Wd: Q2414772
* AlloCiné: 6130
* Epguides: ReBoot
* IMDb: tt0108903
* LUMIERE: 127305
* OFDb: 23472
* TMDb: 2121
* TVcom: reboot

 |
**Miren Uxue Barkos Berruezo**, nada en Pamplona o 5 de xullo de 1964, é unha política Navarra, presidenta do Goberno de Navarra entre 2015 e 2019. Defínese a si mesma como progresista, vasquista, abertzale e independentista. Deputada no Congreso de 2004 a 2015 (durante as lexislaturas VIII e IX en representación de Nafarroa Bai, e durante a X Lexislatura en representación de Geroa Bai), tamén foi voceira de Nafarroa Bai no Concello de Pamplona dende 2007 até 2015. Dende setembro de 2011 lidera a asociación Zabaltzen, integrada na coalición Geroa Bai pola que foi elixida deputada nas eleccións ao Parlamento de Navarra de 2015.

Traxectoria
-----------

Estudou na ikastola San Fermín. É Licenciada en Ciencias da Información pola Universidade de Navarra, e está casada e ten un fillo.

Traballou como locutora en RNE e TVE en Navarra, no xornal *Navarra Hoy* e en 1990 en Euskal Telebista (ETB), onde ten realizado labores de redacción na súa corresponsalía de Pamplona, posteriormente no centro de Informativos de Iurreta e na corresponsalía de ETB en Madrid.

Foi deputada por Navarra elixida nas listas da coalición nacionalista vasca Nafarroa Bai ('Navarra Si' en éuscaro), aínda que no Congreso dos Deputados estaba integrada no grupo mixto.

Notas
-----

1. ↑  Casa Real
2. ↑  Diario, Nós (2015-07-20). "Nafarroa estrea presidenta vasquista e bota o fecho a 20 anos de dereita". *Nós Diario*. Consultado o 2022-11-27.
3. ↑  Barkos: "Seré la voz de los navarros vasquistas y progresistas" Arquivado 29 de xuño de 2012 en Archive.is, *Deia*, 20 de decembro de 2011.
4. ↑  Entrevista a Uxue Barkos Arquivado 28 de xaneiro de 2012 en Wayback Machine. *Gara*, 11 de novembro de 2011.

|  |  |
| --- | --- |
| Control de autoridades | 
* Wd: Q961601
* WorldCat
* VIAF: 304231857
* Auñamendi: 19847
* BNE: XX5306449
* CANTIC: a11667060
* ISNI: 0000 0004 1003 0844
* LCCN: n2013050464

 |
Tsui Hark
**Tsui Hark** (**徐克** | cantonés: *Chui Hak* | mandarín: *Xú Kè* ), nado en Vietnam o 15 de febreiro de 1950, é un produtor, guionista e director chinés.

Biografía
---------

En 1966, aos dezaseis anos **Tsui Man Kong** (徐文光) trasladouse a Hong Kong para completar a súa educación secundaria, e posteriormente a Texas (Estados Unidos) a estudar cinematografía. En Nova York traballou como editor dun periódico local e director de documentais para televisión. Con esta experiencia volveu a Hong Kong para traballar como produtor e director televisivo, destacando na serie de TV de 1978 *Gold Dagger Romance*, baseada na novela de Ku Lung. Ao ano seguinte debutou como director cinematográfico con *The Butterfly Murders*. O seu primeiro éxito internacional foi *Zu, guerreiros da montaña máxica* (1983), que lle proporcionará o apoio necesario para fundar xunto coa súa esposa Nanshun Shi a súa propia compañía produtora, Film Workshop, para financiar as súas propias películas e proxectos doutros directores como John Woo ou Tony Ching, que terán un grande éxito comercial. Sempre atraído polo xénero fantástico, en 1986 creou o seu propio estudio de efectos visuais, Cinefex Workshop. En 1991 obtivo o Hong Kong Film Award ao mellor director por *Era unha vez en China*, que xerará varias secuelas e unha serie de TV até 1996; en 2000 foi galardoada no Festival de Venecia *O tempo non espera* e en 2006 a Asociación de Críticos de Cine de Hong Kong premiou *Sete espadas* como película de mérito.

Véxase tamén
------------

### Ligazóns externas

* *Tsui Hark* na HKMDB *(en inglés)*

|  |  |
| --- | --- |
| Control de autoridades | 
* Wd: Q317814
* WorldCat
* VIAF: 72303647
* Allmovie: p93443
* AlloCiné: 8900
* BIBSYS: 6007393
* BNE: XX1287862
* BNF: 14022926s
* CANTIC: a11162508
* CineRessources: 3103
* CiNii: DA15753002
* Discogs: 101994
* EBID: ID
* Europeana: ID
* FAST: 429423
* GND: 123537975
* IMDb: nm0007139
* ISNI: 0000 0003 6858 7648
* LCCN: no99010566
* MusicBrainz: ID
* NKC: pna2007384023
* NLA: 36730815
* NTA: 169320944
* SNAC: w6kk9k0d
* SUDOC: 077446542
* Synchronkartei: 40176
* TMDb: 26760

 |
**Ramón Pereira Barreiro**, nado en Padrón o 5 de novembro de 1892 e finado no Carril o 20 de novembro de 1964, foi un militar e político galego.

Traxectoria
-----------

Fillo dun carabinero de Muros, estudou no Escorial no colexio de carabineiros. Licenciado, retornou a Muros e foi destinado a Esteiro. Cabo de carabineiros, co golpe de Estado do 18 de xullo de 1936 fuxiu a Bilbao co seu irmán Germán e combateu no exército republicano. Entregouse en Santander onde foi detido e, posteriormente enviado á Coruña. Xulgado na Coruña por auxilio á rebelión foi condenado a 12 anos de prisión. Despois de saír de prisión volveu a Esteiro onde traballou como latoeiro, carpinteiro e reloxeiro; tamén instalou unha escola para ensinar a ler e escribrir a adultos de xeito gratuíto. A instacia do seu fillo Ramón, a familia trasládouse ao Carril onde foi porteiro na fábrica de Mequinsa. Despois estableceuse como reloxeiro e finalmente foi propietario da librería Waldina e correspondente administrativo de *El Pueblo Gallego* no Carril. Finou no Carril o 20 de novembro de 1964.

Vida persoal
------------

Casou con María Vidal Fernández e foi pai de Ramón, Mercedes, Sagrario, Waldina e Dolores Pereira Vidal.

Notas
-----

1. ↑  *El Pueblo Gallego*, 22-11-1964, p. 17.

Véxase tamén
------------

### Bibliografía

* Familia Pereira Vidal

### Ligazóns externas

* 

* Ramón Pereira Barreiro na páxina web *Nomes e Voces*.
Para outras páxinas con títulos homónimos véxase: Ventosa.
Porción dun *raxo* de polbo cocido, coa súa dupla fileira de ventosas.
A **ventosa** é un órgano de certos animais acuáticos ou endoparasitos doutros animais. Nalgúns casos, as ventosas son utilizadas apenas para a fixación do animal a un substrato, como nas rémoras, mentres que noutros son unha adaptación da boca e serven non soamente para a fixación, senón tamén para succión dos fluídos do interior do corpo do hospedeiro, como no caso da lamprea ou da samesuga.

Un caso ben coñecido de endoparasito que usa ventosas localizadas na cabeza para se fixar ás paredes do tubo dixestivo do hospedeiro é a tenia.

Aínda máis coñecidas son as dos cefalópodos, especialmente dos polbos e as luras, nos que as ventosas son órganos musculosos de forma circular constituídas por tecido muscular do mesmo tipo que o do resto do corpo (polo que tamén son comestíbeis). Situadas na superficie dos brazos ou *raxos*, funcionan á perfección como unha ventosa das que se utilizan, por exemplo, para desatascarmos os vertedoiros, é dicir, ao exerceren presión sobre outra superficie, énchese de baleiro a ventosa, expulsando a auga cara ao exterior, o que permite adherirse fortemente ao polbo ou á lura (ou a calquera outro cefalópodo que as utilice).

Estas ventosas teñen unha función dupla: non só axudan ao animal na locomoción, como no caso dos polbos e outros moluscos bentónicos, que usan os tentáculos para desprazarse, senón que serven tamén para asegurar as súas presas.

Galería de imaxes
-----------------

* Boca-ventosa da lamprea .Boca-ventosa da lamprea .
* Escólex (cabeza) de tenia común, do porco ou armada, Taenia solium, mostrando as ventosas e os ganchos de fixación.Escólex (cabeza) de tenia común, do porco ou armada, *Taenia solium*, mostrando as ventosas e os ganchos de fixación.
* Escólex de tenia da vaca, ou inerme, Taenia solium, coas ventosas e sen ganchos.Escólex de tenia da vaca, ou inerme, *Taenia solium*, coas ventosas e sen ganchos.
* Ventosas dun cefalópodo do xénero Mastigoteuthis.Ventosas dun cefalópodo do xénero *Mastigoteuthis*.

Notas
-----

1. ↑  "Subfilo Vertebrata ou Craniata. Ágnatos ou Ciclostomados" en SoBiologia.com.br *(en portugués)*. Consultada o 3 de abril de 2015,
2. ↑  Fabiana "Platelmintos (platyhelminthes)" en InfoEscola.com *(en portugués)*. Consultada o 3 de abril de 2015.
3. ↑  *Ciencias Naturales*. Kapelusz Norma. 2007. ISBN 978-950-13-0196-0.
4. ↑  "Mollusca"[*Ligazón morta*] en PortalBiologia.com.br *(en portugués)* Consultada o 3 de abril de 2015.

|  |  |
| --- | --- |
| Control de autoridades | 
* Wd: Q2923890
* GEC: 0217164
* MAG: 2776802867

 |
**Q and Not U** foi unha banda estadounidense de post-hardcore procedente de Washington, D.C. que editou os seus traballos a través de Dischord Records. Os seus membros John Davis, Harris Klahr, Christopher Richards e Matt Borlik formaron o grupo en 1998. Tras a saída de Borlik despois do lanzamento do seu álbum de estrea, o grupo lanzou dous exitosos discos máis como trío, explorando aspectos do dance-punk e outros estilos musicais dispares. Q and Not U separáronse en setembro de 2005 despois de rematar os concertos comprometidos e de despedirse no local The Black Cat de Washington, D.C..

Discografía
-----------

### Álbums

| Álbum | Ano | Selo |
| --- | --- | --- |
| *No Kill No Beep Beep* | 2000 | Dischord Records |
| *Different Damage* | 2002 | Dischord Records |
| *Power* | 2004 | Dischord Records |

|  |  |
| --- | --- |
| Control de autoridades | 
* Wd: Q2121325
* WorldCat
* VIAF: 138716719
* AllMusic: mn0000860162
* Discogs: 309597
* ISNI: 0000 0000 9428 9001
* MusicBrainz: ID
* Songkick: 117839

 |